Noverint universi, presentes litteras inspecturi, quod dominus Hagano de Herviaco fecit testamentum suum in hunc modum: precepit siquidem medietatem omnium mobilium suorum, pro anima sua, si discesserit, in elemosinam erogari domui Pontiniaci, in qua sibi elegit sepulturam; palefridum suum pro decem libris Pruviniensium delegavit; preterea dedit conventui centum solidos in procurationem ipsius; portario ejusdem domus centum solidos pro faciendis tricenariis; eidem viginti solidos pro emendo pane ad distribuendum pauperibus; item viginti solidos infirmario monachorum pro pitanciis infirmorum; predictis quoque monachis pro anniversario suo dedit Robertum et Benedictum de Chambelene et Guillermum de Denimonia, et heredes eorum, et plenam justitiam in ipsos, qui singulis annis, in anniversario predicti Haganonis, debent reddere Pontiniacensibus triginta solidos Pruviniensium, unusquisque eorum decem; eisdem etiam dedit, ad faciendum anniversarium, vineam quæ Merceria dicitur, totam, que sita est apud Denemone; decano S. Florentini dedit sexaginta solidos; domino Canono de Hervi culcitram sericam viridem, et coopertorium de genotes, et duo lintea cum uno auriculari et viginti solidis; capellano suo M., viginti solidos; et Odino, clerico, decem solidos; et leprosis de Hervi viginti solidos; S. Stephano Trecensi viginti solidos; S. Petro Trecensi viginti solidos; sancti-monalibus S. Marie Trecensis et de Fusse, singulis viginti solidos; domui-Dei que est Comitis, viginti solidos; ceteris domibus-Dei que sunt Trecis, unicuique, quinque solidos; fratri Huberto Trecensi, decem solidos; et viginti presbyteris viginti solidos; domine Mahot viginti solidos; omnibus neptibus suis que sunt sanctemoniales, unicuique decem solidos; duobus suis nepotibus de Cella et de Moloimes, unicuique decem solidos; Parrenot de la Celle, quinque solidos; viginti domibus leprosorum que sunt inter Trecas et Pontiniacum viginti solidos; presbytero Summæ-Vallis, cappam suam pluvialem; Miloni de Hervi, filiolo suo, viginti solidos; decano Autissiodorensi S. Stephani, viginti solidos; S. Germano et S. Stephano, unicuique quadraginta solidos; quadraginta ecclesiis de castellania Herviaci et S. Florentini, que magis vicine sunt, unicuique decem solidos; ecclesie de Herviaco, singulis annis, pro anniversario suo, quinque solidos; item leprosis de Hervi decem solidos annuatim persolvendos in redditibus furni; ecclesie de Summavalle sextarium avene quod Clarinus debet pro anniversario suo; domui de Chancicur tria quarteria prati que sunt contigua pratis predicte domus; ecclesie Denemone, quartam partem modii vini, pro anniversario suo; ecclesie S. Stephani Trecensis, quadraginta solidos pro anniversario suo; Domui-Dei Trecensis, que est Comitis, decem solidos, pro anniversario suo, quos Benedictus debet; ecclesie S. Petri de Ausum arpentum prati quod sedet in noa de Agaret, et arpentum nemoris, si illud explanare voluerint, pro anniversario suo; ecclesie de Liberis-Vallibus, sextarium avene et viginti-septem denarios in consuetudinibus de Chaineio, pro anniversario suo. Hoc testamentum quod in carta presenti continetur, ego Hagano, teneri precipio et sigilli nostri auctoritate confirmo: preterea, rogo abbatem Pontiniaci et abbatem S. Michaelis et decanum S. Florentini, ut ipsi presentem cartam sigillis suis corroborent, et hoc testamentum meum, sicut a me dispositum est, fideliter exsequantur.